open-index/open-wikipedia-markdown huggingface dataset:
Jozs Urbšis

[thumb|200px|19. Lietuvas ministru kabinets 1939. gadā. No kreisās sēž: Juozs Tūbelis, Vlads Mirons, [Antans Smetona, Konstantins Šakenis, J. Takūns. Stāv: Juozs Skaisgiris, J. Gudausks, Kazis Germans, Jozs Urbšis]]
**Jozs Urbšis**, (, dzimis 1896. gada 29. februārī Šeteņos, Kedaiņu apriņķī, miris 1991. gada 30. aprīlī Kauņā) bija Lietuvas politiķis un diplomāts.

## Dzīvesgājums
Pirmā Pasaules kara laikā Urbšis strādāja Lietuvas Centrālajā Palīdzības Komitejā Maskavā (1915–1916). 

Pēc dienesta Lietuvas armijā viņš atvaļinājās 1922. gadā, lai iestātos diplomātiskajā dienestā un strādātu Berlīnē, Parīzē un Rīgā.

No 1938. līdz 1940. gadam viņš bija Lietuvas Ārlietu ministrs, sarežģītā periodā, kad valstij nācās saskarties ar vairākām krīzēm — Polijas 1938. gada ultimātu, Vācijas Klaipēdas apgabala sagrābšanu 1939. gada martā, padomju spiediena rezultātā noslēgto Savstarpējās palīdzības paktu 1939. gada oktobrī un 1940. gada jūnija ultimātu, kas beidzās ar Lietuvas okupāciju.

1940. gada 16. jūlijā Urbši un viņa sievu Mariju Urbšieni-Mašiotaiti arestēja un izsūtīja uz Tambovas pilsētu Padomju Krievijā. Ilgus gadus viņš pavadīja ieslodzījumā Tambovas, Saratovas, Maskavas, Kirovas, Gorkijas, Ivanovas un Vladimiras cietumos. Neraugoties uz to, viņš 1943. - 1944.  gada ziemā Staļinam no cietuma nosūtīja divus memorandus par nepieciešamību atjaunot Lietuvas valsts neatkarību. 
Pēc Staļina nāves 1954. gada 27. augustā Merķi atbrīvoja no cietuma bez tiesībām atgriezties Lietuvā, viņš kopā ar sievu apmetās Vladimiras apgabala Viažņikos un divus gadus strādāja par kasieri pirtī. 1956. gadā viņiem atļāva atgriezties Lietuvā, kur Urbšis strādāja Kauņā bibliotēkas Rokrakstu nodaļā, tulkoja no franču valodas. 

Miris pēc Lietuvas neatkarības atjaunošanas 1991. gada 30. aprīlī, apbedīts Kauņas Petrašūnu kapsētā.
## Ārējās saites
* Juozas Urbšys tremtį ištvėrė versdamas;
* Laikas – bejėgis .
Laksis

**Laksis** vai **meža loks** jeb **mežloks** (*Allium ursinum*) ir daudzgadīgs sīpolu dzimtas lakstaugs. Lakša izplatības apgabals aptver Eiropu no Skandināvijas līdz Vidusjūras piekrastei.

Lakša sīpols ir slaids, līdz 5 cm garš un 1 cm resns. Stublājam ir divas lapas, retāk trīs, kas ir nedaudz īsākas par stublāju. Pats stublājs ir 15 līdz 40 cm garš. Balti ziedi ciešā pušķveidīga vai lodveidīgā čemurā. Lakša auglis ir pogaļa ar trim sēklām. Zied maijā un jūnijā. Auga lapām ir izteikta ķiploku smarža.

Laksis aug ēnainos, mitros mežos, galvenokārt gāršās. Latvija atrodas tuvu lakšu izplatības areāla austrumu robežai. Tipiskas lakša audzes atrodamas Slīteres nacionālajā parkā. Latvijā laksi pirmo reizi 1886. gadā ievācis Gustavs Kīzerickis Zaubes apkārtnē.

Laksis ierakstīts Latvijas Sarkanajā grāmatā. 2014. gada augs Latvijā.

## Atsauces

## Ārējās saites
Genderisms

**Genderisms** ( — "dzimte", t.i., kulturālas, sociālas izpausmes, kas tiek saistītas ar vienu no bioloģiskajiem dzimumiem, dzimumu loma) ir termins, ko attiecina uz nostādnēm, kas ir konservatīvas attiecībā pret dzimumu lomām/dzimtēm. Genderismam ir raksturīgs viedoklis, ka pastāv tikai divas dzimtes, tāpat arī viedoklis, ka bioloģiskajam dzimumam ir jāsaskan ar sociālo dzimti.

Pastāv viedokļi, ka transseksualitātes medikalizēšanu motivē vēlme saglabāt konformismu ar tradicionālajām dzimumu lomām, indivīdi, kas nav konformistiski ar tām (sievišķīgi vīrieši, vīrišķīgas sievietes) tiek "izārstēti" caur šķietamu dzimumu maiņu.

## Atsauces
Toms Berendžers

**Toms Berendžers** (; dzimis **Tomass Maikls Mūrs** () ) ir amerikāņu kino un TV aktieris.

Dzimis Čikāgā, studējis žurnālistiku Misūri Universitātē. 1968. gadā sāka aktiera karjeru, piedaloties ziepju operās.

Saņēmis nomināciju Amerikas Kinoakadēmijas balvai kategorijā "Labākais aktieris otrā plāna lomā" par štāba seržanta Boba Bārnsa atveidojumu filmā "Armijas vads" (1986), par šo lomu saņēmis Zelta globusa balu kategorijā "Labākais otrā plāna aktieris". Pazīstams arī ar Džeika Teilora lomu filmā *[[Major League]]* un Tomasa Beketa lomu filmā "Snaiperis" (*Sniper*, 1993). Vēl filmējies tādās filmās kā *[[Looking for Mr. Goodbar]]* (1977), "Kara suņi" (*The Dogs of War*, 1980), *[[The Big Chill]]* (1983), *[[Someone to Watch Over Me]]* (1987), *[[Betrayed]]* (1988), *[[The Field]]* (1990), "Aizvietotājs" (*The Substitute*, 1996), "Treniņa diena" (2001) un "Pirmsākums" (2010).

Saņēmis ''Primetime Emmy'' balvu kā izcilākais otrā plāna aktieris miniseriālā vai filmā par Džima Vensa lomu 2012. gada miniseriālā *[[Hatfields & McCoys]]*.

## Ārējās saites
Čārlzs Džordžs Gordons

**Čārlzs Džordžs Gordons** (; dzimis , miris ) saukts arī par **Ķīnas Gordonu** (*Chinese Gordon*), **Hartūmas Gordonu** (*Gordon of Khartoum*) un **Gordonu-pašā** (*Gordon Pasha*), bija 19. gadsimta britu ģenerālis un koloniju administrators.

Piedalījies Krimas karā — Sevastopoles aplenkumā, par ko no Francijas saņēmis Goda Leģiona ordeņa nosaukumu. No 1860. gada darbojās Ķīnā, 1863. gadā kļūdams par t.s. Vienmēr uzvarošās armijas komandieri. Tā bija Ķīnas armija, kas tika izveidota pēc eiropiešu armiju parauga, un tai bija būtiska loma Taipinu sacelšanās apspiešanā.

1873. gadā stājās Ēģiptes hedīva dienestā, vēlāk kļūdams par Sudānas ģenerālgubernatoru. 1879. gadā pameta Ēģiptes dienestu. 1884. gadā britu valdība piedāvāja Gordonam vadīt operāciju eiropiešu evakuācijai no Sudānas, jo valstī bija sākusies Mahdi sacelšanās. Ieradies Hartūmā un sapratis, ka pretošanās Mahdi spēkiem ir bezcerīga, tikās ar sacelšanās vadītāju Muhamedu Ahmedu, kurš piedāvāja Gordonam vienam pamest Hartūmu. Gordons atteicās un organizēja Hartūmas aizstāvēšanu. Krita 25. janvārī, divas dienas pirms angļu karaspēka, kas bija izsūtīts Gordona glābšanai, ierašanās.

## Ārējās saites
Alona setigera

***Alona setigera*** ir ūdensblusu suga.

## Apraksts
Pieaugušas mātītes garums ir starp 0,30 un 0.49 mm.

Sugas diferenciāldiagnoze:
* postabdomens distāli nav nošķelts;
* dorsālās malas ir taisnas un distālās malas sazarotas;
* mazā (laterāla) galvas pora ir šķērsa un redzama.

## Izplatība
Alona setigera ir izplatīta Austrālijā (austrumos un dienvidos), Tasmanijā, Jaunzēlandē un Indonēzijā. 2001. gadā konstatēta Brazīlijā Sanpaulu štatā. 2012. gadā aprakstīta Agvaskaljentesa štatā (Meksika).

## Taksonomija
*Alona setigera* sākotnēji aprakstīta kā pasuga *[[Alona guttata]]* sugā. Taču Smirnovs un Timms (1983) savā darbā "*Revision of the Australian Cladocera (Crustacea)*" pieļāva, ka šī pasuga ir patstāvīga suga, kurai savā darbā piešķīra *[[Biapertura]]* ģinti, pamatojoties uz to, ka sugai ir trīs lielas galvas poras.

### Sinonīmija
* *Alona guttata* var. *setigera* Brehm, 1931
* *Biapertura setigera* (Brehm, 1931)
* *Alona archeroides* Brehm,  1933

## Atsauces
Tomass Dīthārts

**Tomass Dīthārts** (, dzimis  Tulnā) ir bijušais Austrijas tramplīnlēcējs. Pirmo reizi Pasaules kausa posmā Dīthārts piedalījās 2011. gada janvārī Insbrukā, kad sasniedza 28. vietu. Pirmoreiz vietu uz pjedestāla izcīnīja 2013. gadā Oberhofā, bet pēc dažām dienām Garmišā-Partenkirhenē izcīnīja pirmo uzvaru Pasaules kausa posmā. Pēc 5. vietas Insbrukā viņš uzvarēja arī Bišhofenā, kas viņam garantēja uzvaru prestižajā Četru trampīnu turnejā. 

2018. gadā 26 gadu vecumā pēc vairākiem nopietniem kritieniem un neapmierinošiem rezultātiem paziņoja par karjeras beigšanu.

## Atsauces

## Ārējās saites

* Statistika
Ljēžas province

**Ljēža** (, , ) ir viena no desmit Beļģijas provincēm valsts austrumos, Valonijas reģionā. Tā robežojas ar Luksemburgas provinci dienvidos, ar Namīru un Valoņu Brabanti rietumos, ar Flāmu Brabanti, Limburgu un  Nīderlandi uz ziemeļos un ar Vāciju uz austrumos. Ljēžas provinces administratīvais centrs un lielākā pilsēta ir Ljēža, kas atrodas provinces austrumos.

Ljēžas provinces kopējā platība ir 3844 kvadrātkilometri, tā ir sadalīta četros administratīvajos rajonos un 84 pašvaldībās. Ar 1 083 400 iedzīvotājiem 2012. gadā tā ir sestā lielākā province Beļģijā pēc iedzīvotāju skaita, kā arī otrā lielākā pēc platības.

## Ārējās saites
Lepidosaphes abdominalis

***Lepidosaphes abdominalis*** ir vairogutu suga. Izplatīta Ķīnā. Barības augi: *[[Rhodea japonica]]*, *[[Magnolia]]*, *[[Myrica rubra]]*, *[[Osmanthus]]*, *[[Osmanthus fragrans]]*, *[[Pittosperum tobira]]*.

Abu dzimtu kukaiņi ir plati, ar izliektu muguru un tumši brūni. Pieaugusi mātīte ir apmērām 1,26 mm gara un 0,50 mm plata.

Sinonīmi:
* *Insulaspis abdominalis* Borchsenius, 1963
* *Cornuaspis abdominalis* Borchsenius, 1966

## Atsauces
Lepidosaphes aberrans

***Lepidosaphes aberrans*** ir vairogutu suga. Sastopama Kamerūnā un Dienvidāfrikā. Barības augs *[[Cynometra]]*.

Kukaiņi ir 1,31-1,87 mm gari un 0,48-0,5 mm platumā. Tie ir gari, tumši brūni, ar gaišāku šuvi un gaišāku dzeltenīgu apikālu eksuviju.

Sinonīmi:
* *Mytilaspis aberrans* Vayssière, 1913
* *Triaspis aberrans* MacGillivray, 1921

## Atsauces
Lepidosaphes abietis

***Lepidosaphes abietis*** ir vairogutu suga. Barības augi ir baltegļu ģints sugas.

Mātītes ir morfoloģiski līdzīgas *[[Lepidosaphes ulmi]]*. *Lepidosaphes abietis* vairogutis ir garas, daudz vai maz apaļīgas komatu formā, brūnas.

Sinonīmi:
* *Mytilaspis abietis* Signoret, 1870
* *Mytilaspis confusus* Horvath, 1897
* *Lepidosaphes abietis* Fernald, 1903

## Atsauces
Lepidosaphes afganensis

***Lepidosaphes afganensis*** ir vairogutu suga. Sastopama Pakistānā, Afganistānā, Irānā. Barojas ar dažādām vītolu ģints sugām, piemēram, *[[Salix acmophylla]]*.

*Lepidosaphes afganensis* ir aprakstīti dažādi ienaidnieki no mārīšu dzimtas (*[[Chilocorus infernalis]]*, *[[Chilocorus semiflavus]]*, *[[Sticholotis]]*), *[[Eulophidae]]* (*[[Coccophagus]]*, *[[Pteroptrix chinensis]]*) un *[[Aphelinidae]]* (*[[Tetrastichus]]*) dzimtām.

Pieaugušas mātītes ir 2,4—2,8 mm garas. Ķermenis ir iegarens, bumbierveida formā, brūns.

Sinonīmi:
* *Cornimytilus afganensis* Borchsenius, 1963

## Atsauces
Hērdailenda

**Hērdailenda** () ir periodiski lietota Austrālijas pētniecības stacija Hērda un Makdonalda Salās Dienvidu okeānā. Sākotnēji 1947. gada decembrī izvietota Hērda salas ziemeļrietumos Atlasa līča krastā, kur ANARE ekspedīcijas darbojās līdz 1955. gada 9. martam, kad sakarā ar Mosonas polārstacijas izveidošanu Antarktīdā Hērdas salas stacija tika slēgta. Stacijā tika veikti meteoroloģijas, ģeofizikas, augšējās atmosfēras un bioloģijas pētījumi. Staciju 1969. gadā izmantoja ASV, bet 1971. gadā — Francijas ekspedīcijas, peridiski to apmeklēja arī ANARE ekspedīcijas.

Kopš 1985. gada Austrālijas zinātniskās ekspedīcijas ierīko staciju salas austrumos, Spita līča krastā. Stacija tiek izmantota periodiski, apmēram reizi trijos gados un var izmitināt 20-40 cilvēkus.

## Atsauces

## Ārējās saites
* Australian Antarctic Division. Heard Island
* French-Polar-Team. Atlas Cove / Heard Island
Aphis glycines

***Aphis glycines*** ir īsto laputu suga. *Aphis glycines* ir nopietns sarmatainās sojas kaitēklis.

## Apraksts
*Aphis glycines* ir aprakstīta 1917. gadā (autors *Matsumura*), taču pilnāk ķermeņa struktūru aprakstīja *Voegtlin* un līdzautori 2004. gadā. Tas ir bezspārnu un spārnu īpatņi; tās apmēram 1,5 mm garas laputis. Ķermenis ir bumbierveida formā. Krāsa variē no blāvi dzeltena līdz koši zaļam.

## Izplatība
*Aphis glycines* ir natīva suga Austrumāzijai, kur pirmīt sarmatainā soja bija kulturizēta. Āzijā laputs izplatīts Ķīnā, Indonēzijā, Japānā, Korejā, Malaizijā, Filipīnās, Taivānā un Taizemē. 2000. gadā konstatēta Ziemeļamerikā.

## Barošanas
*Aphis glycines* laputīm ir holociklisks dzīves cikls ar vairākiem starpsaimniekiem. Primāri augi-saimnieki ir pabērzes (*Rhamnus*) sugas un sekundāras - parasti sarmatainā soja (*Glycine max*), bet arī *[[Glycine soja]]* un Korejā *[[Pueraria montana]]*, *[[Pueraria javanica]]*. Pie pabērzes sugām, kas ir primāri laputs saimnieki, pieder parastais pabērzs (*Rhamnus cathartica*), trauslais krūklis (*Rhamnus frangula*), *[[Rhamnus alnifolia]]*, un Japāņu *[[Rhamnus japonica]]* un *[[Rhamnus davurica]]*. Reti par primāro saimnieku var kļūt pļavas āboliņš (*Trifolium pratense*).

## Ienaidnieki
Uz *Aphis glycines* laputīm medī *[[Harmonia axyridis]]*, *[[Orius insidiosus]]*, *[[Leucopis]]* ssp.

## Atsauces
Hērda sala

**Hērda sala** () ir neapdzīvota vulkāniska sala Austrālijas valdījumā Hērda Sala un Makdonalda Salas Indijas okeānā. Hērda sala ir valdījuma lielākā sala — veido 98,9% tā teritorijas. Salu veido divi vulkāni — Austrālijas augstākais kalns un aktīvs vulkāns Mosona smaile ( vjl), kas veido salas galveno daļu un Diksona kalns ar tā augstāko virsotni ANZAC smaili ( vjl) Lorensa pussalā, ko ar salas galveno daļu savieno  plats zemesšaurums. Sala atrodas uz dienvidiem no Antarktiskās konverģences un ap 70% tās teritorijas pastāvīgi klāj ledus.

Salu 1853. gada 25. novembrī atklāja amerikāņu tirdzniecības kuģa *Oriental* kapteinis Džons Hērds, kas to nosauca savā vārdā. Pirmie krastā 1855. gadā izkāpa roņu mednieki, kas līdz 1880. gadam gandrīz pilnīgi iznīcināja roņu populāciju salā. Kopš 1947. gada ar pārtraukumiem salā darbojas austrāliešu pētniecības stacija Hērdailenda. 1997. gadā Hērda sala ir UNESCO Pasaules mantojuma sarakstā, bet kopš 2002. gada — jūras rezervāts.

## Atsauces

## Ārējās saites
Lata iela (Viļāni)

**Lata iela** ir neliela iela Viļānos. Iela savieno Raiņa un Rēzeknes ielas un iet gar Viļānu televīzijas torni. Mazdārziņu apbūve.

Iela atklāta 2014. gadā un ir pirmā iela Latvijā, kam dots nosaukums par godu latam. Pirms nosaukuma piešķiršanas šī bija iela bez nosaukuma.

## Ielu savienojumi
Lata iela ir savienota ar šādām ielām:
* Raiņa iela ("T" veida krustojums)
* Rēzeknes iela ("T" veida krustojums)

## Atsauces
Džordžs Ārmstrongs Kasters

**Džordžs Ārmstrongs Kasters** (; dzimis , miris ) bija 19. gadsimta ASV kavalērijas ģenerālis ASV pilsoņu karā un Indiāņu karos.

Uzaudzis Mičiganā un Ohaio. 1858. gadā iestājās Vestpointā, kuru beidza kā sliktākais audzēknis grupā. Tomēr, sākoties ASV Pilsoņu karam, tika iesaukts unioinistu armijā, kur kļuva pazīstams kā varonīgs kavalērijas virsnieks. Bija klāt ģenerāļa Roberta Lī kapitulācijā Apomatoksas kampaņas noslēgumā.

Pēc pilsoņu kara tika nosūtīts uz valsts rietumiem cīnīties pret indiāņiem. Vadīja ASV armijas daļas vienā no pazīstamākajām kaujām Indiāņu karu laikā. 1876. gada 25. jūnijā kopā ar komandēto karaspēka vienību krita Mazās Bighornas kaujā pret indiāņu koalīciju Sēdošā Bizona vadībā.

## Ārējās saites
Mitoze

**Mitoze** ( — 'diegs') ir process, kurā notiek šūnas dalīšanās divās meitšūnās. Mitozē hromosomas šūnas kodolā pārkopējas, izveidojot divus identiskus hromosomu komplektus jauno šūnu kodoliem, kas nodrošina ģenētiski identiskas meitas šūnas.

Mitoze notiek tikai eikariotu šūnās, un process dažādām sugām atšķiras. Piemēram, dzīvniekiem notiek "atvērta" mitoze, kurā šūnapvalks tiek pārrauts, pirms hromosomas sadalās. Savukārt sēnēm (raugam) notiek "slēgta" mitoze, kurā hromosomas dalās vesela kodola iekšienē. Prokariotu šūnas, kurām nav kodola, dalās bināri.

Mitoze notiek 1—2 stundas. Dzīvniekiem tā ir ātrāka, bet augiem lēnāka. Mitozē izšķir vairākas fāzes: profāzi, prometafāzi, metafāzi, anafāzi un telofāzi.

## Skatīt arī

* Mitotiskais indekss
1138. gads

**1138. gads** () bija gads, kas pēc Jūlija kalendāra sākās sestdienā.

## Notikumi
* 13. marts — Konrāds III tika kronēts par Vācijas karali.
* 11. oktobris — Halebā, mūsdienu Sīrijas teritorijā, bija spēcīga zemestrīce. Kopējais upuru skaits sasniedza 230 tūkstošus. Tā ir viena no lielākām dabas katastrofām pēc upuru skaita cilvēces vēsturē.

### Nezināms datums
* Vladislavs II Trimdinieks kļuva par Polijas lielkņazu.

## Dzimuši
* Kazimirs II Taisnīgais, Polijas lielkņazs (miris 1194. gadā)
* *iespējams*
** Saladīns, Ēģiptes sultāns un Damaskas emīrs (miris 1193. gadā)

## Miruši
* 25. janvāris — Anaklēts II, antipāvests
* 28. oktobris — Boļeslavs III Greizmutis, Polijas lielkņazs (dzimis 1085. gadā)
* Ibn Badža, arābu filozofs un ārsts
Džons Brauns

**Džons Brauns** (; dzimis , miris ) bija amerikāņu abolicionists un kaujinieks, kurš centās likvidēt verdzību ASV ar militāru spēku.

Dzimis Konektikutā, uzauga Ohaio, kur tēvs atvēra ādas apstrādes darbnīcu. Valstī kļuva pazīstams, kad pretverdzības kaujinieku sastāvā cīnījās pret verdzības piekritējiem t.s. Asiņojošās Kanzasas (*Bleeding Kansas*) laikā (1854—1861). 1859. gadā Brauns kopā ar piekritējiem, kuru starpā bija viņa dēli, uzbruka federālajām arsenālam Hārpersferijā (tolaik Virdžīnijā, tagad Rietumvirdžīnijā). Brauna mērķis bija izraisīt melnādaino vergu sacelšanos, izdalot viņiem ieročus. 16. oktobrī arsenāls tika ieņemts, tomēr plašu atbalstu šis uzbrukums neguva. Arsenāls tika atkarots ar vietējās milicijas un ASV jūras kājnieku spēkiem Roberta Lī vadībā. Brauns tika notiesāts uz nāvi un pakārts.

Šis uzbrukums bija viens no notikumiem, kas tuvināja ASV pilsoņu karam. Pilsoņu kara laikā dziesma "Džona Brauna ķermenis" (*John Brown's Body*) kļuva par populāru unionistu marša dziesmu.

## Ārējās saites

 
## Atsauces
Makdonalda salas

**Makdonalda salas** () ir neapdzīvotu vulkānisku salu grupa Austrālijas valdījumā Hērda Sala un Makdonalda Salas. Izvietojušās 43 km uz rietumiem no valdījuma galvenās Hērda salas. Sastāv no lielākās Makdonalda salas un apmēram kilometru attālās Meijera klints (*Meyer Rock*). 1990. gados salās bija ievērojama vulkāniskā un tektoniskā aktivitāte, kas apmēram divas reizes palielināja galvenās salas teritoriju, apvienojot to ar kādreiz atsevišķo Fletas salu (*Flat Island*) ziemeļos un iznīcinot visu salas augāju. Domājams, ka tektoniskās aktivitātes salās turpinās.

Salas 1854. gada 4. janvārī atklāja amerikāņu kuģa *Samarang* kapteinis Viljams Makdonalds (*William McDonald*), kas tās nosauca savā vārdā. Salu krasti ir nepieejami un pirmie tajās ar helikoptera palīdzību izsēdās franču pētniecības ekspedīcijas dalībnieki 1971. gadā.

## Atsauces

## Ārējās saites
* Volcano World. McDonald Islands
* Makdonalda salu foto
Korkule

**Korkule**, arī **Korkules grāvis, Korkuļupe**, **Liepjāņu pazemes upe** ir neliela upīte ar smilšainu gultni Aizkraukles novada, Sērenes pagagasta Lauces labajā krastā, 500 metrus uz dienvidiem no Liepjāņiem.

Korkules grāvis plūst garām Sērenes zivju audzētavai. Upīte tek pa labi izveidojušos 10 līdz 15 metrus dziļu gravu. Apmēram 300 metrus lejpus bijušajām Korkuļu mājām upīte sāk pazust ūdensrijējos, līdz tā kļūst pilnīgi sausa. Upīte hipotētiski no pazemes parādās Lauces stāvkrastā, puskilometru no pazušanas vietas. 2014. gada aprīlī, ūdens iekrāsošanas ceļā, pierādījās nelielas daļas pazemes noplūde Lauces ielejas avotos. 

## Korkuļu ūdensrijējs
**Korkules ūdensrijēji ** atrodas Daugavas kreisā krasta pietekas Lauces upītes tuvumā, netālu no autoceļa P87 iepretim Aizkraukles pilsētai. Tas kopā ar sausgultni ir rets ģeoloģisks un hidroloģisks objekts. Latvijas Petroglifu centrs Korkules ūdensrijēju ir izraudzījis par 2014. gada ģeoloģisko objektu.

## Atsauces
Dzīslkāta beka

**Dzīslkāta beka** (*Aureoboletus projectellus*) ir Latvijā vidēji bieža beku dzimtas sēne, kuras augļķermeņi ir ēdami. Citi sēnes latīniskie nosaukumi — *Boletus projectellus* (līdz 2014.g.) un *Boletellus projectellus*. Sēne tika pirmoreiz aprakstīta ASV 1938. gadā un pirmoreiz identificēta Eiropā 2007. gadā, Lietuvas Kuršu kāpā. Kopš 2013. gada tā tiek atrasta arī Latvijā, un 2014. gadā Latvijas Mikologu biedrība to izsludināja par gada sēni. 2023. gadā sēne Latvijā savairojusies tiktāl, ka uzskatāma jau par invazīvu sugu.

## Sēnes apraksts
* Cepurīte: krāsa brūna līdz sarkanbrūnai, jaunām sēnēm reizēm ar pelēcīgu vai olīvzaļu nokrāsu. Sākumā pusapaļa, vēlāk izliekta. Virsmiziņa nokarājas pāri maliņai. Mīkstums balts, ar vāju smaržu un skābenu garšu, griezuma un iespiedumu vietās lēni kļūst viegli dzeltenbrūns.
* Stobriņi: Atveres dzeltenas, sēnei augot kļūst olīvbrūnas.
* Kātiņš: garš, slaids, vienāda resnuma visā garumā vai nedaudz resnāks apakšdaļā, cepurītes nokrāsā, bet parasti gaišāks, ar reljefu, izstieptu dzīslojumu. Kātiņa apakšdaļa mitrā laikā kļūst lipīga. Garums līdz 25 cm, resnums 1–5 cm.
* Sporas: ovāli izstieptas, lielas, masā olīvbrūnas, 18-33/7,5-12 µm.

## Augšanas apstākļi

Mikorizas sēne. Aug galvenokārt piejūras kāpās priežu mežos. Reti konstatēta arī attālu no jūras, piemēram, izstrādātā kūdras purvā.

## Barības vērtība

Ēdama bez iepriekšējas novārīšanas.

## Skatīt arī

* Sēņošana
* Sēnes kulinārijā
* Sēņu tirdzniecība

## Atsauces

## Ārējās saites

* Mikologu biedrība Dabas muzejā
* Sēnes.lv
Sīrijas kamielis

**Sīrijas kamielis** (*Camelus moreli*) ir izmirusi kamieļu ģints suga, kas dzīvojusi mūsdienu Sīrijas teritorijā pirms  gadiem. Kamielis bija ļoti liels, to varētu salīdzināt ar mūsdienu žirafi vai ziloni. Tā augstums skaustā bija 3,6 metri, bet ķermeņa garums 4 metri. Domājams, ka Sīrijas kamielis bija aptuveni divas reizes lielāks nekā mūsdienu divkupru kamielis (lielākais no mūsdienu kamieļu sugām), bet tā anatomija bijai līdzīga mūsdienu vienkupra kamielim. Pirmās kamieļa fosilijas tika atrastas 2005. gadā Sīrijas tuksneša rietumos. Taču vēlāk, 2006. gadā, tika atrastas vēl vairāk fosilijas. Teritorijās, kur tika atrasts Sīrijas kamielis, kādreiz ir bijusi stepe un arheoloģiskās liecības neapšaubāmi norāda uz to, ka milzu kamieli medīja senie paleolīta laikmeta cilvēki.

## Atsauces

## Ārējās saites
*Research on the Palaeolithic of the El Kowm Area (Syria)
*BBC: Giant camel fossil found in Syria
Rēzeknes valsts poļu ģimnāzija

**Rēzeknes valsts poļu ģimnāzija** ir vispārizglītojoša skola Rēzeknes pilsētā. Skolai ir īpaša programma poļu valodas apguvei. To atbalsta arī sponsori no Polijas. Skolā strādā 3 skolotāji no Polijas. Katra diena skolā sākas ar katoļu lūgšanu. Bērni mācās pēc priekšmetu sistēmas no pirmās klases.

## Izglītības programmas
* Vispārējās pirmsskolas izglītības programma (programmas kods 01011111)
* Pamatizglītības programma (21011121)
* Speciālās pamatizglītības programma izglītojamajiem ar mācīšanās traucējumiem (21015621)
* Vispārējās vidējās izglītības vispārizglītojošā virziena programma (31011021)
* Vispārējās vidējās izglītības profesionāli orientētā virziena programma (31014021)

## Skolas vēsture
Skola tika dibināta 1993. gada 1. septembrī kā sākumskola kādreizējās vakara skolas ēkā Kaļķu ielā 12 ar 22 skolēniem. 1997. gada martā tā kļuva par pamatskolu un pārcēlās uz pārbūvētām bijušā bērnudārza telpām Lubānas ielā 49. Pirmā skolas direktore bija Valentīna Šidlovska.

Skolas celtniecību, sporta zāles būvniecību un materiālās bāzes pilnveidošanu sekmēja Polijas un citu valstu dāvinājumi. Arī vecākiem nācās piedalīties skolai nepieciešamo lietu izgatavošanā.

Skolas atvēršanas svinībās piedalījās Čenstohovas pilsētas prezidents Tadeušs Vrona. Skola sāka pastāvīgi sadarboties ar Čenstohovu, notika poļu valodas prakse Čenstohovā. Skolēni dzīvoja Polijas ģimenēs. Ģimnāzija turpina sadarboties ar vairākām pilsētām un skolām.

1997. gadā skola tika akreditēta kā pamatskola un pārcēlās uz Lubānas ielu, kur tā atrodas arī tagad. 2001. gada februārī skolā viesojās Latvijas prezidente Vaira Vīķe-Freiberga. 2002. gada septembrī skola kļuva par vidusskolu. 2010. gada jūnijā skola ieguva nosaukumu „Rēzeknes valsts poļu ģimnāzija”.

2010./2011. mācību gadā skolā strādāja 40 skolotāji un 6 skolotāji savietotāji, 23 no viņiem bija pedagoģijas maģistri. Skolā mācījās 477 skolēni, tajā bija 22 klases un divas piec- un sešgadīgo bērnu sagatavošanas grupas. 2020./2021. gadā skolā mācījās 643 skolēni pie 69 skolotājiem. Latvijas skolu reformas gaitā skola pārgāja uz mācībām latviešu valodā.

## Skolas simboli
thumb|alt=skolas karoga averss|Skolas karoga averss
Skolai ir: karogs, himna un logo.

Karogu skolai dāvināja poļi, tas ir šūts pēc katoļu baznīcas procesiju karoga kritērijiem. Karoga kāta galā ir zelta krāsas dzelzs lode, uz kuras atrodas Polijas ģerboņa ērglis.

Skolas himnu sacerēja paši skolas skolēni par godu skolas 15 gadu jubilejai.  

## Atsauces

## Ārējās saites
* Rēzeknes Valsts poļu ģimnāzijas mājaslapa
Mego

***Mego*** ir Latvijas mazumtirdzniecības veikalu tīkls, ko pārvalda SIA *Lenoka*, kas pieder SIA *Mego*.

2024. gada augustā *Mego* tīklā bija 90 veikali ar vairāk nekā 2500 darbiniekiem, un tika apkalpoti aptuveni  pircēji dienā.
## Vēsture
200px|thumb|right|''Mego'' logotips līdz 2018. gadam
300px|thumb|right|Veikals Tilta ielā 1 
Veikalu tīklu 1999. gadā izveidoja SIA *Mego*.

 tika paziņots, ka SIA *Mego* ir parakstījusi līgumu ar Lietuvas uzņēmumu *[[Palink|UAB Palink]]* par veikalu tīkla *IKI* operatora Latvijā SIA *Palink* 100 % kapitāldaļu pirkšanu. Darījumu 10. februārī apstiprināja Latvijas Konkurences padome. 51 mazumtirdzniecības veikals Latvijā, kas darbojās ar *IKI* zīmolu, turpmāk darbojās ar *Mego* zīmolu.
13. martā SIA *Palink* pārdēvēja par SIA *Lenoka*.
1. aprīlī noslēdzās SIA *Lenoka* pārdošanas process.

2016. gada 23. novembrī Konkurences padome saņēma ziņojumu par to, ka uzņēmums SIA *Baltstor* pērk SIA *Lenoka* no SIA *Mego*, turklāt *Lenoka* saglabājot īpašuma tiesības uz preču zīmi *Mego*. 22. decembrī Konkurences padome atļāva šo darījumu.

SIA *Mego* lielākais patiesais labuma guvējs ir Aleksandrs Babenko, kuru 2022. gadā apsūdzēja par Mārtiņa Bunkus slepkavības uzkūdīšanu un atbalstīšanu.

, Jelgavā tirdzniecības centrā “Pilsētas Pasāža” tika atklāts pirmais *Mego* supermārkets Latvijā.

## Atsauces

## Ārējās saites

* Mego mājaslapa
Vardenklifas tornis

300px|thumb|right|Vardenklifas tornis 1904. gadā

**Vardenklifas tornis** (1901–1917) zināms arī kā **Teslas tornis**, bija viens no pirmajiem mēģinājumiem bezvadu elektroenerģijas pārraidē, ko projektēja Nikola Tesla un plānoja izmantot kā raidītāju komerciālos transatlantiskos telefonsakaros un kā koncepcijas pierādījumu bezvadu enerģijas transportam. Tas nekad netika līdz galam pabeigts un 1917. gadā tornis tika nojaukts.

Tornis tika nosaukts Džeimsa S. Vardena (*James S. Warden*) vārdā, kas bija nopircis zemi torņa celtniecībai Šorehamā, Ņujorkas štatā, Longailendā, aptuveni 100&nbsp;km attālumā no Manhatanas. Viņš piedāvāja Teslam daļu no zemes telekomunikāciju torņa un laboratorijas celtniecībai, uz pārējās zemes plānojot izveidot dzīvojamās mājas 2000-2500 personām, kas ražotu Teslas patentētās ierīces.

## Vēsture
Tesla torņa plānošanu sāka 1898 gadā, celtniecība sākās 1901. gadā. Galveno ēku projektēja arhitekts Senfords Vaits (*Stanford White*). Torņa dizainu izstrādāja Vaita darbinieks V.D. Krovs (*W.D. Crow*). Projektu finansēja ietekmīgi industriālisti un riska kapitālisti. Projektu sākumā atbalstīja arī J. P. Morgans, kas investēja 150,000 dolārus (2014. gada atbilstošā vērtība virs 3 miljoniem dolāru). 1902. gada jūnijā Tesla pārcēla savu laboratoriju uz Vardenklifu.

Projektam bija daudzas problēmas. Investori drīz vien sāka investēt Guljelmo Markoni sistēmā, kas sāka transatlantiskos raidījumus 1903. gadā un izskatījās, ka Markoni sistēma ir vienkāršāka un ir nepieciešams lētāks aprīkojums. 1903. gadā Teslas projektam izbeidzās nauda, bet Morgans atteicās ieguldīt papildus līdzekļus. Prese sāka kritizēt projektu un apšaubīt tā spēju funkcionēt. Tesla mēģināja atjaunot investoru interesi, atklājot torņa spēju transportēt elektroenerģiju, bet Morgans nebija ieinteresēts un 1903. gada biržas krīzes dēļ papildus investori netika atrasti. 1904. gada jūlijā Morgans un pārējie investori izšķīrās pret turpmāku projekta finansēšanu. 1905. gada maijā beidzās Teslas maiņstrāvas elektromotora un citu viņa patentu derīguma termiņi, kas papildus samazināja naudas plūsmu Vardenklifas torņa projektam.

1905. gadā, kad Teslam nebija izdevies atrast papildus finansējumu, lielākā daļa projekta aktivitāšu tika pārtrauktas. 1906. gadā tika atlaisti darbinieki, bet daļa no būvēm tika lietotas līdz 1907. gadam. 1908. gadā telpas tika pamestas pirmo reizi. Tesla ieķīlāja īpašumu par labu Džordžam Boltam (*George C. Boldt*), *Waldorf-Astoria* viesnīcu īpašniekam. Telpas tika vēlreiz daļēji pamestas 1911. gadā un tornis sāka bojāties. Starp 1912. un 1915. gadu Teslas finanses uzlabojās, bet Tesla nevarēja pārliecināt investorus, ka tie atgūs savus ieguldījumus. Avīzes aprakstīja projektu kā "*Teslas miljonu dolāru muļķība*". Projekta galvenā ēka bija pamesta un izdemolēta. Vardenklifas torņa projekta neveiksme bija viens no Teslas nervu sabrukuma iemesliem.
Mosona smaile

**Mosona smaile** () ir aktīvs vulkāns Hērda salā Austrālijas valdījumā Hērda Salā un Makdonalda Salās, Austrālijas augstākā virsotne, neskaitot valdījumu Antarktīdā. Mosona smaile ir Hērdas salas lielāko daļu veidojošā Bigbena vulkāniskā masīva augstākais punkts, izvietojies 2,3 km platā un 3,5 km garā vulkāna krātera dienvidrietumu malā. Virsotne klāta ar pastāvīgu ledus kārtu.

Smaili 1948. gadā nosauca par godu austrāliešu polārpētniekam Daglasam Mosonam, kurš apmeklēja Hērda salu 1929. gada novembrī—decembrī. Virsotni pirmā sasniedza Vorvika Dīkoka (*Warwick Deacock*) ekspedīcija 1964.—1965. gadā.

## Atsauces

## Ārējās saites
LIFO

**LIFO** (abreviatūra no *last in, first out* (pēdējais iekšā, pirmais ārā)) datorikā un rindu teorijā apzīmē saglabāto elementu apstrādes veidu. Pēc definīcijas LIFO datu struktūra ir lineāra liste, kurai elementi tiek pievienoti un dzēsti pa vienam un vienā pusē. LIFO struktūra var tikt ilustrēta kā kaudze ar paplātēm. Pēdējā uz kaudzes novietotā paplāte tiek noņemta kā pirmā.

## Definīcija
Datorikā LIFO jēdziens apzīmē elementu rindas apstrādes principu, kad piekļuve elementiem nepieciešama pēc noteiktas kārtības. LIFO tiek izmantots gadījumos, kad pēdējie rindai pievienotie dati ir jāapstrādā kā pirmie. Kā sinonīms var tikt lietots saīsinājums **FILO** - *first in, last out* (pirmais iekšā, pēdējais ārā). Rindu teorijā dažreiz tie lietots saīsinājums **LCFS** - *last come, first served* (pēdējais ienāca, pirmo apkalpoja). Pielietots datorikā, LIFO princips parasti nozīmē datu apstrādes implementāciju stekā.

## Pielietojums
Galvenais pielietojums ir steku implementācijās, kas ir vienas no fundamentālākajām datu struktūrām datorzinātnē.

## Skatīt arī
* Meklēšana plašumā (grafu teorija)
* FIFO *First in, first out* (pirmais iekšā, pirmais ārā)
* Steks (datu struktūra)
Neognati

**Neognati** (*Neognathae*) ir putnu klases (*Aves*) infraklase, kas apvieno divas lielas grupas — jauno putnu kladu (*Neoaves*) un vistu un zosu virskārtu (*Galloanserae*). Šajā infraklasē ir apvienota lielākā daļa mūsdienās dzīvojošo sugu, izņēmums ir salīdzinoši nelielās paleognatu infraklases (*Palaeognathae*) sugas. 

## Sugu dažādība
Šajā grupā ir apmēram 10 000 putnu sugu. Senākās neognatu fosilijas pieder krīta periodam. Daudzu tūkstošu gadu laikā ir attīstījusies liela sugu dažādība ar izplatības areālu, kas aptver visu pasauli, polāros apgabalus ieskaitot. Vislielākā sugu dažādība ir sastopama zvirbuļveidīgo kārtā (*Passeriformes*), kas apvieno 60% no visām mūsdienās dzīvojošām putnu sugām. Tā ir divas reizes lielāka sugu dažādība, salīdzinot ar grauzējiem, un piecas reizes lielāka, salīdzinot ar sikspārņiem, kas ir lielākās zīdītāju grupas. Neognatu infraklasē ir arī dažas ļoti mazas putnu grupas, piemēram, hoacīnveidīgo kārta (*Opisthocomiformes*), kurā ir tikai viena mūsdienās dzīvojoša suga — hoacīns (*Opisthocomus hoazin*). 

## Kopējās īpašības
Neognatiem ir savienoti delnas kauli (*metacarpus*), pagarināts trešais pirksts un 13 vai mazāk mugurkaula skriemeļu. No paleognatiem tie atšķiras ar žokļa kaulu struktūru un savienojumu, kas nav redzams. Zinātniskā nosaukuma *neognathae* tulkojums latviski nozīmē — jaunie žokļi.

## Sistemātika
**Neognatu infraklase** (*Neognathae*)
* Jauno putnu klada (*Neoaves*)
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** kārta 
** Baložveidīgo virskārta (*Columbimorphae*)
*** kārta: 
*** kārta: 
*** kārta: 
** Vistu un zosu virskārta (*Galloanserae*)
*** kārta 
*** kārta 

## Atsauces

## Ārējās saites
*Zooģeogrāfija 
*Neognathae on Fotopedia
*Cranial kinesis in the late cretaceous birds hesperornis
Namīras province

**Namīra** (, , ) ir viena no desmit Beļģijas provincēm valsts dienvidos, Valonijas reģionā. Tā robežojas ar Luksemburgu austrumos, ar Valoņu Brabanti ziemeļos, ar Eno rietumos, ar Ljēžu ziemeļaustrumos un ar Franciju dienvidos. Namīras provinces administratīvais centrs un lielākā pilsēta ir Namīra, kas atrodas provinces ziemeļos.

Namīras provinces kopējā platība ir 3 664 km², pēc 2024. gada datiem provincē dzīvo 503 895 iedzīvotāji. Tā ir septītā lielākā province Beļģijā pēc iedzīvotāju skaita un ceturtā lielākā province pēc platības. Province ir sīkāk sadalīta trīs rajonos un 38 pašvaldībās.

## Ārējās saites
Dedoviču rajons

**Dedoviču rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Bežaņicu, Novorževas, Porhovas un Dno rajoniem, kā arī Novgorodas apgabala Volotas un Podorjes rajoniem.
Dno

**Dno** () ir Pleskavas apgabala pilsēta Krievijā, Dno rajona centrs.

## Vēsture
Radusies 1897. gadā līdz ar dzelzceļa līnijas izbūvi, 1925. gadā tai piešķīra pilsētas tiesības. Otrā pasaules kara laikā Vērmahts okupēja Dno pilsētu no 1941. gada 18. jūlija līdz 1944. gada 24. februārim.

## Atsauces

## Ārējās saites

* Dno enciklopēdijā "Mana pilsēta"
Gdovas rajons

**Gdovas rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Pļusas, Strugi Krasnijes un Pleskavas rajoniem, kā arī Ļeņingradas apgabala Slancu rajonu. Apmēram 100 kilometrus Gdovas rajona robeža ir Peipusa ezers, kura pretējā krastā atrodas Igaunija.

## Ārējās saites

*
Bežaņicu rajons

**Bežaņicu rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Lokņas, Novosokoļņiku, Pustoškas, Opočkas, Novorževas, Dedoviču rajoniem, kā arī Novgorodas apgabala Podorjes un Holmas rajoniem.

Bežaņicu rajonā atrodas viens no pirmajiem mitrāju rezervātiem Krievijā — Polistas dabas rezervāts, kas dibināts 1994. gadā.

## Ārējās saites
Valoņu Brabante

**Valoņu Brabante** (, , ) ir viena no desmit Beļģijas provincēm valsts centrālajā daļā, Valonijas reģionā. Tā robežojas ar Flāmu Brabanti ziemeļos, ar Eno rietumos, ar Namīru dienvidos un ar Ljēžu austrumos. Valoņu Brabantes administratīvais centrs un lielākā pilsēta ir Vavra, kas atrodas provinces ziemeļos.

Provinces kopējā platība ir 1 093 km², pēc 2024. gada datiem provincē dzīvo 414 130 iedzīvotāji. Province ir sīkāk sadalīta vienā administratīvajā rajonā un divdesmit septiņās pašvaldībām. Tā ir devītā lielākā Beļģijas province pēc iedzīvotāju skaita un vismazākā province pēc platības.

Provinces teritorijā 1815. gadā norisinājās nozīmīgā Vaterlo kauja.
## Atsauces

## Ārējās saites
Gdova

**Gdova** () ir pilsēta Krievijā, Pleskavas apgabalā, Gdovas rajona centrs, apmēram 1,5 kilometrus no Peipusa ezera krasta. Pilsēta atrodas pierobežas zonā ar īpašu režīmu. Lai tajā uzturētos, nepieciešama FSB atļauja.

Līdz mūsdienām saglabājušās Gdovas pils drupas.

## Vēsture

Dibināta 14. gadsimtā kā Pleskavas kņazistes nocietinājums. No 1431. līdz 1434. gadam uzcēla mūra pili jeb Gdovas kremli (*Гдовский кремль*), kuru 1510. gadā pakļāva Maskavija, bet Ingrijas kara laikā (1610–1617) Zviedrija. 1617. gadā pēc Stolbovas miera līguma to atguva Krievija. 

1780. gadā Gdovai piešķīra pilsētas tiesības. Otrā pasaules kara laikā no 1941. gada 19. jūlija līdz 1944. gada 4. februārim tā atradās vācu okupācijā.

Gdov.Kremlin wall.20100803.DSC 0594.JPG|Gdovas kremļa drupas


## Cilvēki

1918. gadā Gdovas pilsētas sarkano spēku komandieris bija Jānis Fabriciuss.

## Atsauces

## Ārējās saites

* Gdova ekciklopēdijā "Mana pilsēta"
Lokņas rajons

**Lokņas rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Veļikije Luku, Novosokoļņiku un Bežaņicu rajoniem, Tveras apgabala Toropecas rajonu, kā arī Novgorodas apgabala Holmas rajonu.

Rajona teritorijā savulaik laulājies Mihails Kutuzovs, Otrā pasaules kara laikā krita Aleksandrs Matrosovs.
Ņeveļas rajons

**Neveļas rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Sebežas, Pustoškas, Novosokoļņiku, Veļikije Luku un Usvjatu rajoniem, kā arī Baltkrieviju.

## Ārējās saites
Novorževas rajons

**Novorževas rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Porhovas, Dedoviču, Bežaņicu, Opočkas, Puškinskije Goru un Ostrovas rajoniem.

## Ārējās saites
Novorževa

**Novorževa** () ir pilsēta Krievijā, Pleskavas apgabalā, Novorževas rajona centrs. Atrodas starp diviem ezeriem — Rosco un Oršo.

## Vēsture

Dibināta 1777. gadā ar Katrīnas Lielās pavēli kā apriņķa centrs (2002. gadā pilsētā tika atklāts ķeizarienes piemineklis). Otrā pasaules kara laikā no 1941. gada 17. jūlija līdz 1944. gada 29. februārim pilsēta atradās Vācijas okupācijā. Pilnīgi nopostīta 1944. gadā, pēc kara uzcelta no jauna.

## Atsauces

## Ārējās saites

* Novorževa ekciklopēdijā "Mana pilsēta"
Krasnogorodskas rajons

**Krasnogorodskas rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Pitalovas, Ostrovas, Puškinskije Goru, Opočkas un Sebežas rajoniem, kā arī Latviju.
Kuņjas rajons

**Kuņjas rajons** () ir Krievijas Pleskavas apgabala administratīvais rajons. Rajons robežojas ar Pleskavas apgabala Usvjatu un Veļikije Luku rajoniem, Tveras apgabala Toropecas un Zapadnaja Dvinas rajoniem, kā arī Smoļenskas apgabala Veližas rajonu.

Rajona teritorijā dzimuši komponists Modests Musorgskis (*Модест Петрович Мусоргский*, 1839-1881) un patriarhs Tihons (*Патриарх Тихон*, 1865-1925).

## Ārējās saites
Ārlingtonas apgabals

**Ārlingtonas apgabals** () ir apgabals Virdžīnijas štatā, ASV.

Zemes gabals, kas pašlaik pazīstams kā Ārlingtonas apgabals, sākotnēji tika ziedots ASV valdībai, lai izveidotu jaunu federālo galvaspilsētas apgabalu.  tas tika iekļauts Kolumbijas apgabalā un tika nosaukts par **Aleksandrijas apgabalu**. 1846. gadā ASV Kongress atdeva šo zemes gabalu atpakaļ Virdžīnijai. 1920. gadā tas ieguva savu pašreizējo nosaukumu, lai netiktu jaukts ar Aleksandrijas pilsētu.

Saskaņā ar 2020. gada tautas skaitīšanas datiem, Ārlingtonas apgabalā dzīvo vairāk nekā 238 643 tūkstoši cilvēku, tas ir 67 km liels. Tā kā Ārlingtonas apgabals atrodas tuvu Vašingtonai, te atrodas vairāki ASV valdības departamenti un aģentūras. Tāpat te atrodas dažādi nacionālie memoriāli un muzeji, tai skaitā Ārlingtonas nacionālā kapsēta.

## Atsauces

## Ārējās saites
*
Krišjānis Ķergalvis

**Krišjānis Ķergalvis** (1856–1936) bija mūrnieku amata meistars, viens no lielākajiem Rīgas būvuzņēmējiem un rūpniekiem.

Viņa tiešā vadībā uzcēla vairāk nekā 60 būvju - Rīgas Biržas komercskolu (tagadējo Latvijas Mākslas akadēmijas ēku), Latvijas Nacionālo teātri, Rīgas Galvenā pasta namu, Latvijas Dzelzceļu virsvaldes ēku, Rīgas Pilsētas 1. slimnīcu, Sarkanā Krusta slimnīcu, Centrālcietuma ēkas, Dubultu, Ķemeru un Rīgas Sv. Krusta baznīcas.

thumb|200px|left|Ķergalvja lapene Rīgas Strēlnieku dārzā.
## Dzīvesgājums
Dzimis 1856. gada 25. oktobrī Jaunpilī. Mācījās Jaunpils skolā, pēc tam Rīgas Amatniecības skolā. 1890. gadā kļuva par Mazās ģildes mūrnieku amata meistaru. 1902. gadā Ķergalvi ievēlēja par Mazās Ģildes mūrnieku amata vecāko. Pirms Pirmā pasaules kara Krišjānis Ķergalvis bija viens no vadošajiem būvuzņēmējiem Rīgā un Jūrmalā.
Viņam piederēja arī viena no lielākajām Kalnciema ķieģeļu rūpnīcām. Kopējo viņa īpašumu vērtību ap 1913. gadu mūsdienu naudā lēš kā vairākus desmitus miljonu eiro, kas viņu padara par vienu no pirmajiem latviešu miljonāriem.

Krišjānis Ķergalvis bija Rīgas Latviešu biedrības runas vīrs, Dziesmu svētku Rīcības komitejas loceklis, Rīgas Latviešu biedrības krājkases direktors un Latvijas Bankas Diskonta komitejas loceklis.
 
Pirmā pasaules kara sākuma Ķergalvja uzņēmumu un nekustamo īpašumu vērtība pārsniedza divus miljonus rubļu, bet kara laikā viņš zaudēja savus uzņēmumus un lielu daļu no namiem. Līdz Mazās ģildes likvidēšanai viņš bija mūrnieku amata vecākais un noturēja sapulces savā dzīvoklī Krišjāņa Valdemāra ielā 33.

Miris Rīgā 1936. gada 29. martā, apglabāts Lielajos kapos. Rīgas Strēlnieku dārzā atrodas Ķergalvja lapene, kuru mūrniekmeistars Krišjānis Ķergalvis dāvinājis Rīgas pilsētai tās 700 gadu jubilejā.

## Atsauces
2013.—2014. gada Pasaules kauss skeletonā

**2013.—2014. gada Pasaules kauss skeletonā** bija vairāku sacīkšu skeletona turnīrs, kas sākās  Kalgari un beidzās  Kēnigszē. Pasaules kausu rīkoja FIBT, kas rīko arī pasaules čempionātu skeletonā, kā arī pasaules kausus un čempionātus bobslejā.

Vīriešu ieskaitē uzvarēja latvietis Martins Dukurs, sieviešu ieskaitē — britiete Elizabete Jarnolda. Dukuram šī bija piektā uzvara Pasaules kausa kopvērtējumā pēc kārtas.

## Kalendārs

## Kopvērtējums

## Ārējās saites
* FIBT mājaslapa
Ārlingtona

**Ārlingtona** (*Arlington*) var būt:
* Ārlingtona (Teksasa) — pilsēta Teksasā;
* Ārlingtonas apgabals — apgabals Virdžīnijā.
FIFO

**FIFO** (akronīms no *first in, first out* — 'pirmais iekšā, pirmais ārā') datorikā un rindu teorijā apzīmē datu organizācijas un manipulācijas metodi, kurā pirmais ievietotais ieraksts tiek apstrādāts kā pirmais. Metodes galvenais lietojums ir rindas datu struktūrā.

FIFO pretēja pieeja ir LIFO, kur pēdējais pievienotais elements tiek apstrādāts kā pirmais.

## Datorika
### Datu struktūra
Tipiska FIFO datu struktūra C++ sintaksē: 

```cpp
struct fifo_node 
{
  struct fifo_node *next;
  value_type value;
};
 
class fifo
{
  fifo_node *front;
  fifo_node *back;
 
  fifo_node *dequeue(void)
  {
    fifo_node *tmp = front;
    if ( front != NULL )
      front = front->next;
    else
      back = NULL;
    return tmp;
  }
 
  queue(value)
  {
    fifo_node *tempNode = new fifo_node;
    tempNode->value = value;
    if ( front == NULL )
    {
      front = tempNode;
      back = tempNode;
    }
    else
    {
      back->next = tempNode;
      back = tempNode;
    }
  }
};
```


Bieži FIFO rinda tiek implementēta arī bez rādītājiem kā riņķveida buferis.

Vairumā Unix sistēmu ir pieejama definīcijas datne sys/queue.h, kas nodrošina standartizētu FIFO rindu izveidi.

### Sākumu vai beigas vispirms

Strīdīga ir jēdzienu *sākums* un *beigas* lietošana saistībā ar FIFO rindām. Liela daļa lietotāju saskata analoģiju ar cilvēku rindu, piem., veikalā, kur jauni cilvēki pievienojas rindas beigās, bet apkalpots tiek tas, kurš atrodas rindas sākumā. Citi uzskata, ka rinda ir līdzīga čūskai, kur jauni elementi tiek *apēsti* sākumā un apstrādāti beigās. Vairumā GNU/Linux operētājsistēmās rindas ir implementētas pēc čūskas analoģijas.

### Programmkanāli
Datorsistēmās, kas atbalsta programmkanālus () komunikācijām starp procesiem, FIFO tiek lietots arī kā sinonīms nosauktajam programmkanālam.

### Elektronika
Disku kontrolieri ienākošos lasīšanas/rakstīšanas pieprasījumus apstrādā pēc FIFO metodes.
Tīklošanas ierīces (maršrutētājs, tīkla komutators, utt.) buferē un pārsūta ienākošās datu paketes pēc FIFO metodes.
Metode tiek arī izmantota lai buferētu un regulētu datu plūsmu saskarnē starp elektroniskajām ierīcēm un programmnodrošinājumu. Aparatūras līmenī FIFO tiek implementēts kā lasīšanas/rakstīšanas rādītāji, datu glabāšanas atmiņa un loģikas kontrole. Elektronikā izšķir sinhrono un asinhrono FIFO implementāciju. Sinhronajā implementācijā gan lasīšanas, gan rakstīšanas operācijām tiek izmantots viens takts devējs. Asinhronā implementācijā tiek izmantoti dažādi takts devēji, un ir jāņem vērā no tā sekojošā sistēmas nestabilitāte ().

## Skatīt arī
* LIFO *last in, first out* (pēdējais iekšā, pirmais ārā)
* GIGO *garbage in, garbage out* (mēsli iekšā, mēsli ārā)
Namīra

**Namīra** (, ) ir pilsēta Beļģijas dienvidrietumos, Namīras provinces administratīvais centrs un lielākā pilsēta, kā arī Valonijas reģiona administratīvais centrs. Atrodas 63 kilometru attālumā no Beļģijas galvaspilsētas Briseles Māsas un Sambras upju krastos.

Ar 110 300 iedzīvotājiem 2013. gadā tā ir devītā lielākā pilsēta Beļģijā pēc iedzīvotāju skaita un ar 175,69 kvadrātkilometrus lielu teritoriju ir otrā lielākā pēc platības.

Namīra ir nozīmīgs tirdzniecības un rūpniecības centrs Valonijas reģionā. Galvenokārt šeit ražo dažādas iekārtas, ādas izstrādājumus, metāla izstrādājumus un porcelānu. Tā ir arī nozīmīgs dzelzceļa satiksmes punkts starp Briseli, Luksemburgu, Lilli un Ljēžu.

## Atsauces

## Ārējās saites
Buferis (informātika)

**Buferis** (no ) informātikā un telesakaros ir atmiņas apgabals datu glabāšanai. Atkarībā no risināmā uzdevuma, buferim var būt atšķirīga struktūra.

Visbiežāk buferis datus glabā brīvpiekļuves atmiņā.

## Buferu lietojums
### Programmkanāli un Rindas (FIFO-buferi)
Pārraides ātruma kompensācijas buferi ļauj apstrādāt sastrēgumus datu pārraidē. Pārraidītie dati tiek īslaicīgi saglabāti buferī, lai vēlāk tos apstrādātu. Šādi buferi īsteno rindas datu struktūru vai programmkanālu un darbojas pēc FIFO principa. Tehniski tie bieži vien tiek veidoti kā riņķveida buferi.

Tipisks piemērs ir drukas spolētāja rinda, kas pārvalda un apstrādā uz druku nosūtītos datus.

### Steks (LIFO-buferi)
Steks var tikt izmantots kā buferis, kas saglabā sistēmas stāvokli programmas apakšfunkcijas izsaukuma gadījumā. Atgriešanās brīdī, buferis ļauj programmai turpināt darbu tur, kur tas tika pārtraukts. Steka buferi tiek arī izmantoti programmatūrā gadījumos, kad programmā ir nepieciešams īslaicīgi saglabāt datus, kuri vēlāk būs jāapstrādā.

Steks ir viena no visvecākajām datu struktūrām datortehnikā, un tiek atbalstīts arī mašīnkoda līmenī. Mašīnkoda komandas 'push' un 'pop' maina procesora steka rādītāju. Liels steka trūkums ir tas, ka stekam ir nemainīgs lielums, kas var novest pie steka bufera pārpildes.

### Kešdarbe un kartēšana
Kešdarbē un kartēšanā () buferis tiek izveidots ātrākas piekļuves atmiņā, lai pie biežāk lietotiem datiem piekļūtu ātrāk, nekā, piemēram, lasot no datora cietā diska. Dati buferī ir brīvi pieejami un adresācija buferī atbilst tai, kāda tā ir uz lēnākā medija. Arī rakstīšana notiek buferī, vēlāk mainītos datus sinhronizējot ar lēnāko mediju.

### Pārnešana un lapošana (virtuālā atmiņa)
Virtuālās atmiņas mērķis pārnešanā un lapošanā () ir tajā brīdī neizmantoto datu pārnešana no ātrākās atmiņas (piemēram, brīvpiekļuves atmiņa) uz lēnāko (piemēram, cietais disks). Šādā veidā tiek atbrīvota ātrākā, un visbiežāk arī mazākā un dārgākā, atmiņa. Tipisks lēnākās atmiņas (lapošanas bufera) piemērs ir lapošanas datne ().

Procesu pārnešanu uz lapošanas datni parasti organizē pēc:
* FIFO;
* LRU () — visilgāk nav lietots;
* LFU () — visretāk lietots;
* NRU () — pēdējā laikā nelietots.

kritērijiem.

### Kaudze
Programmas dinamiski rezervē kaudzei atmiņu, kur tiek glabāti neapstrādātie dati.

### Starpliktuve
Starpliktuve () ir buferis, ar fiksētu vietu skaitu, kuras var tikt lasītas un rakstītas neatkarīgi viena no otra. Izplatītākajās operētājsistēmās starpliktuvē ir viena vieta. Ar paplidus programmatūras palīdzību iespējams iegūt starpliktuvi ar vairākām vietām.

## Skatīt arī
* Bufera pārpilde

## Atsauces